PATVIRTINTA

Lietuvos Respublikos švietimo, mokslo ir sporto ministro 2023 m. rugsėjo 22 d.

įsakymu Nr. V-1250

**BUIVYDIŠKIŲ PAGRINDINĖS MOKYKLOS**

**2023–2024 MOKSLO METŲ PRIEŠMOKYKLINIO UGDYMO ORGANIZAVIMO MODELIO APRAŠAS**

**I SKYRIUS**

**BENDROSIOS NUOSTATOS**

1. Priešmokyklinio ugdymo grupių (toliau – Grupė), kuriose vykdoma Priešmokyklinio ugdymo bendroji programa (toliau – Programa), ugdymo organizavimo modelis (toliau – Modelis) nustato Buivydiškių pagrindinės mokyklos (toliau – Mokykla) Grupės darbo / veiklos ypatumų visumą.
2. Modelio aprašas parengtas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (toliau – Aprašas).
3. Priešmokyklinis ugdymas organizuojamas Mokykloje ir Mokyklos Sudervės pradinio ugdymo skyriuje (toliau – Skyrius).
4. Apie priešmokyklinio ugdymo organizavimą Grupėje informuojami tėvai (globėjai).
5. Vaikų tėvai (globėjai) privalo užtikrinti vaiko punktualų, reguliarų Mokyklos lankymą (jei vaikas negali atvykti į Mokyklą, nedelsdami turi informuoti Mokyklą) ir kitų mokymo sutartyje nurodytų pareigų vykdymą.

**II SKYRIUS**

**PRIEŠMOKYKLINIO UGDYMO ORGANIZAVIMO modelis**

1. Mokslo metų pradžia – 2023 m. rugsėjo 1 d., pabaiga – 2024 m. rugpjūčio 31 d. Programos įgyvendinimo laikotarpiu vaikams, kurie ugdomi pagal Programą, skiriamos atostogos:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos | 2024 m. birželio 11 d. – 2024 m. rugpjūčio 31 d. |

1. Programos įgyvendinimo trukmė – 35 savaitės, 1 568 valandos per metus.
2. Ugdomoji Grupės veikla trunka 43,4 val. per savaitę, ji kasdien pradedama 7.50 val. ir baigiama 17.30 val.
3. Ugdomoji kalba – lietuvių kalba.
4. Mokykloje ir Skyriuje priešmokyklinis ugdymas organizuojamas suformuotoms trims Grupėms, kuriose, atsižvelgiant į priešmokyklinio amžiaus vaikų poreikius ir Mokyklos galimybes, ugdomi 5–6 metų vaikai:
	1. Mokykloje suformuota viena Grupė, kuri jungiama su ikimokyklinio ugdymo grupe. Šioje Jungtinėje grupėje vaikų, ugdomų pagal priešmokyklinio ugdymo programą, yra daugiau, ji vadinama Priešmokyklinio ugdymo grupe;
	2. Sudervės skyriuje suformuotos dvi Grupės. Viena iš jų jungiama su ikimokyklinio ugdymo grupe. Šioje Jungtinėje grupėje vaikų, ugdomų pagal ikimokyklinio ugdymo programą, yra daugiau, ji vadinama Ikimokyklinio ugdymo grupe.
5. Maksimalus vaikų skaičius kiekvienoje Grupėje – 20.
6. Programą Mokykloje įgyvendina du priešmokyklinio ugdymo mokytojai, dirbantys atitinkamai po vieną ir 0,4 pareigybės, Skyriuje – vienas priešmokyklinio ugdymo mokytojas, dirbantis 1,4 pareigybės ir vienas ikimokyklinio ugdymo mokytojas, dirbantis 1,4 pareigybės. Jiems padeda mokytojo padėjėjai (Grupėje), dirbantys po 1 pareigybę. Programą įgyvendina ir meninio ugdymo pedagogas, kiekvienoje Grupėje dirbantis po 1,5 valandos per savaitę.
7. Grupėse vaikai ugdomi pagal Priešmokyklinio ugdymo bendrąją programą, patvirtintą Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Priešmokyklinio ugdymo procesas yra vientisas, neskaidomas į atskiras sritis ir vyksta integruotai visą Modelyje nustatytą laiką.
8. Ugdomoji veikla planuojama rengiant Priešmokyklinio ugdymo programos įgyvendinimo metinį planą ir detalizuojama rengiant savaitės ugdomųjų veiklų planus pagal Mokyklos direktoriaus 2022 m. birželio 17 d. įsakymu Nr. V1-75 „Dėl ikimokyklinio ir priešmokyklinio ugdymo programų savaitės plano formų patvirtinimo“ patvirtintą formą.
9. Veiklos organizuojamos Mokyklos ir Skyriaus patalpose ar kitose ugdymui tinkamose erdvėse (muziejuose, kultūros renginiuose, parodose, gamtoje ir kt.). Veiklų, organizuojamų ne Mokykloje, vieta, tikslas ir laikas iš anksto suderinami su Mokyklos direktoriaus pavaduotoju ugdymui. Veiklos, vykstančios ne Mokykloje, yra neatsiejama ir privaloma ugdymo proceso dalis.
10. Grupėse įgyvendinama socialinių emocinių įgūdžių programa „Zipio draugai“.
11. Mokinių pasiekimų ir pažangos vertinimas ir fiksavimas atliekamas vadovaujantis Mokinių pažangos ir pasiekimų vertinimo aprašu, patvirtintu Mokyklos direktoriaus 2022 m. gruodžio 23 d. įsakymu Nr. V1-137 „Dėl priešmokyklinio amžiaus vaikų individualios pažangos stebėsenos ir pasiekimų vertinimo aprašo patvirtinimo“.
12. Ugdymo procesas diferencijuojamas, pritaikomas pagal priešmokyklinio amžiaus vaikų ugdymosi poreikius, vaikams teikiama švietimo specialistų socialinio pedagogo, logopedo, specialiojo pedagogo ir psichologo pagalba.
13. Priešmokyklinio ugdymo vaikų lankomumas fiksuojamas elektroniniame Grupės dienyne „Mano dienynas“.
14. Grupėje sudaromos sąlygos vaikų maitinimui ir poilsiui.

**III SKYRIUS**

**BAIGIAMOSIOS NUOSTATOS**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu arba esant aplinkybėms Mokykloje, dėl kurių priešmokyklinis ugdymas negali būti organizuojamas (Mokykloje vyksta remonto darbai ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, vadovaujantis Aprašu.
2. Modelio įgyvendinimo priežiūrą Mokykloje vykdo direktoriaus pavaduotojas ugdymui, Skyriuje – Skyriaus vedėjas.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_